wickkiey/tamil-wikipedia-markdown huggingface dataset:
# கும்பிலி


**கும்பிலி** (*GARDENIA RESINIFERA*) இது ஒரு பூக்கும் தாவர வகையைச் சார்ந்த காபி குடும்பத்தில் வகைப்படுத்தப்பட்டுள்ள இனம் ஆகும். இத் தாவரத்தின் பூர்வீகமாக பசிபிக் தீவுகள், ஆப்பிரிக்கா, ஆசியா மடகாசுகர் போன்ற பகுதிகளில் வெப்ப மண்டலப் பகுதி, மற்றும் அயன அயல் மண்டலம் போன்ற பகுதிகளில் வளருகிறது.  

2014 ஆம் ஆண்டு தாவர வகைப்படுத்தலின் மூலம் 140 வகைகள் இவற்றில் கண்டுபிடிக்கப்பட்டுள்ளது.
# பாற்குடம் எடுத்தல்



**பாற்குடம் எடுத்தல்** (*Palkkudam Eduthal*) என்பது இந்து சமய வழிபாடுகளில் ஒன்றாகும். கௌமாரம், சாக்தம் வழிபாடுகளில் இந்தப் பால்குடம் எடுத்தல் முக்கியத்துவம் பெறுகிறது.  

வேண்டுதல்கள், நேர்த்திக் கடன், குடும்ப வளமை போன்ற காரணங்களால் பால் குடம் எடுக்கின்றார்கள்.  

## பால்குடம் எடுக்கும் முறை

கையில் காப்புக் கட்டி, எட்டு நாள் விரதம் இருப்பர். பால் குடம் எடுக்கும் நாளில் அருகிலிருக்கும் விநாயகர், சிவன் கோவிலுக்கு சென்று மஞ்சள் நிற ஆடை அணிந்து சொம்பு, குடம் போன்றவற்றில் கறந்த பாலைப் பூசை செய்கிறார்கள். பின் அங்கிருந்து ஊர்வலமாகக் கிளம்பி அம்மன் அல்லது முருகன் கோவிலை அடைந்து கொண்டுவந்திருக்கும் பாலை அபிசேகத்திற்குப் பயன்படுத்துகிறார்கள்.  

## கோயில்கள்

- குருந்தமலை குழந்தை வேலாயுதசாமி கோயிலில் குழந்தை வேலாயுதருக்கு விசாக நாளில், பால்குடமேந்தி வழிபடுகின்றனர்.

குடும்ப நலனுக்காக மேற்கொள்ளப்படும் இந்த வழிபாடு முறை, அரசியல் மற்றும் திரையுலக பிரபலங்களின் நலனுக்காகவும் சமீபகாலமாக மேற்கொள்ளப்படுகின்றன.  

## ஆதாரங்கள்
# வேப்பிலை ஆடைப் பிரதட்சணம்

**வேப்பிலை ஆடைப் பிரதட்சணம்** என்பது அம்மனை வழிபடும் சாக்த சமயக் கூறின் ஒரு வழிபாட்டு முறையாகும். இந்த வழிபாட்டிற்காக வேப்பிலையால் செய்த ஆடையை அணிந்த ஆண்களும் பெண்களும் அம்மனை கோவிலை வலம்வருகிறார்கள்.  

## புராணக் கதை
ஜமதக்னி முனிவரை கார்த்தவீரியனின் பிள்ளைகள் கொன்றுவிட்டதால், அவருடைய மனைவியான ரேணுகா தேவி தானும் இறந்துபோக தீயில் இறங்கினாள். ஆனால் அவளைக் காப்பாற்றும் பொருட்டு தேவர்களின் அரசான இந்திரன் மழையை பொழியவைத்து காப்பாற்றிவிட்டார். இருப்பினும் தீயினால் ஆடை இழந்து, அவளுடைய உடல் முழுவதும் தீக்கொப்புளங்களாக இருந்தன. அவள் வேப்பிலையை ஆடையாக அணிந்து கொண்டு ஊருக்குள் வந்தாள். அவளை முத்துமாரி என்ற அம்மனாக வழிபடுகின்றனர்.  

## ஆதாரங்கள்
# அங்கமளித்தல்

**அங்கமளித்தல்** என்பது அம்மனை வழிபடுகின்ற சாக்த மதப்பிரிவின் ஒரு வழிபாட்டு சடங்காகும். இந்த சடங்கில் பக்தர்கள், மனித உடல் உறுப்புகளாக வடிவமைக்கப்பட்டுள்ள தகடுகளை வாங்கி கோவிலின் உண்டியலில் செலுத்துகிறார்கள்.  

உடல் உபாதை தருகின்ற உடல் உறுப்புக்கள் சரியாகினால் இவ்வாறு அங்கமளிப்பதாக வேண்டிக் கொள்கிறார்கள். அந்த உபாதை தீர்ந்ததும் அந்த உடல் உறுப்புக்கு ஏற்ற தகடுகளை வாங்கி காணிக்கையாக செலுத்துகிறார்கள். இந்த வழிபாட்டு முறை பெண் தெய்வ வழிபாட்டு முறைகளில் மட்டுமே காணப்படுகிறது.  

## ஆதாரங்கள்
# பேர்ட்கேஜ் இன்



***பேர்ட்கேஜ் இன்*** (; lit. "Blue Gate") 1998ல் வெளிவந்த தென் கொரியத் திரைப்படமாகும். இதனை கிம் கி-டக் இயக்கியிருந்தார். இத்திரைப்படம் கிம் கி-டக் இயக்கத்தில் வெளிவந்த மூன்றாவது படமாகும். 1998 அக்டோபரில் கொரியாவிலும், 1999 பிப்ரவரியில் பெர்லின் சர்வதேசத் திரைப்பட விழா இத்திரைப்படம் திரையிடப்பட்டது.  

## ஆதாரங்கள்
# இலங்கைத் துடுப்பாட்ட அணியின் அயர்லாந்து சுற்றுப்பயணம், 2016


இலங்கைத் துடுப்பாட்ட அணி 2016 சூன் 16 முதல் சூன் 18 வரை அயர்லாந்து துடுப்பாட்ட அணிக்கு எதிராக டப்ளின் நகரில் இரண்டு ஒருநாள் பன்னாட்டுப் போட்டிகளில் பங்குபற்றியது. இலங்கை அணி 2-0 என்ற கணக்கில் வெற்றி பெற்றது.  

### அணிகள்

| ஒரு-நாள் |  |  |
| --- | --- | --- |
| * வில்லியம் போர்ட்டர்பீல்ட் (த)
* ஜியார்ஜ் டோக்ரெல்
* எட்மன் ஜோய்ஸ்
* டின் மர்ட்டாக்
* அன்ட்ரூ மெக்பிரைன்
* பாரி மெக்கார்த்தி
* கெவின் ஓ'பிறையன்
* நியல் ஓ'பிறையன் (குகா)
* ஸ்டுவர்ட் பொயிண்டர்
* போயிட் ரான்கின்
* பவுல் ஸ்டேர்லிங்
* ஸ்டுவர்ட் தொம்சன்
* கேரி வில்சன் | * அஞ்செலோ மத்தியூஸ் (த)
* தினேஸ் சந்திமல் (குகா)
* தனஞ்சய டி சில்வா
* நிரோசன் டிக்வெல்ல
* சமிந்த எரங்கா
* நுவான் பிரதீப்
* தனுஷ்க குணதிலக்க
* சுராஜ் ரன்தீவ்
* சுரங்க லக்மால்
* பர்வீஸ் மஹ்ரூப்
* குசல் மெண்டிசு
* குசல் பெரேரா
* சீக்குகே பிரசன்னா
* தசுன் சானக்க
* மிலிந்த சிரிவர்தன
* உபுல் தரங்க
* லகிரு திரிமான்ன | } |

## ஒரு-நாள் போட்டிகள்
### 1வது ஒருநாள்

### 2வது ஒருநாள்
# களியாக்கிப் போடுதல்


**களியாக்கிப் போடுதல்** என்பது கருப்பமுற்ற பெண்ணுக்கு ஐந்தாவது மாதத்தில் செய்யப்படும் இந்து சமய சடங்காகும். இந்தச் சடங்கில் செய்யப்படும் மூலிகைச் சாற்றால் பிறக்கப்போகும் குழந்தைக்கு சொறி, சிரங்கு போன்ற தோல் நோய்களிலிருந்து விடுதலை கிடைக்கும் என நம்புகிறார்கள்.  

இந்தச் சடங்கினைப் பெண் வீட்டார் முன்னின்றுசெய்கின்றார்கள். களி கிண்டுவதற்கான அரிசி மாவு, சாமி கும்பிட வாழைப்பழம், தேங்காய் ஆகியனவற்றைப் பெண் வீட்டார்கள் கொண்டு வருகின்றார்கள்.  

## மூலிகைச் சாறு
இச்சடங்கிற்குக் கோவைத் தளை, பூவரசு தளை, புண்ணாக்குத் தளை ஆகிய மூன்றையும் உரலில் இடித்துச் சாறு எடுக்கப்படும். இவ்வாறு சாறு எடுக்கையில் முதல் சாறு, இரண்டாம் சாறு என்று பிரித்துவைக்கின்றார்கள். அதில் முதல் சாற்றினை ஒரு பாத்திரத்தில் சாமியறையில் வைத்துக் கும்பிட்டுவிட்டு, குளித்துப் புதுப்புடவை உடுத்தியிருக்கும் கருப்பிணிப் பெண்ணிற்கு மூன்று சுமங்கலிகள் கொடுப்பார்கள்.  

## களி
அந்நாளின் நல்ல நேரத்தில் ஈர அரிசி மாவை வறுத்து, நீரிட்டுக் களியாக்குகின்றனர். இதனோடு மூலிகையின் இரண்டாம் சாற்றினை சேர்த்துவிடுகின்றனர். இந்தக் களியானது அனைவருக்கும் உண்ணக் கொடுக்கப்படுகிறது.
# நேர்த்திக் கடன்

**நேர்த்திக் கடன்** என்பது தன்னுடைய கோரிக்கை நிறைவடைந்தால், இறைவனிடம் பொருள் தருவதாகவும், சில சடங்குகள் செய்வதாகவும் பக்தர்கள் வேண்டிக்கொள்ளுதல் ஆகும்.  

## இந்து சமயம்
இந்து சமயத்தில் எண்ணற்ற நேர்த்திக் கடன்கள் உள்ளன. இவற்றை நிறைவேற்ற எந்த காலக்கெடுவும் நிர்ணயிக்கப்படுவதில்லை. கோரிக்கைகள் நிறைவேறியதும் நேர்த்திக் கடன்களை பக்தர்கள் செய்கின்றார்கள்.  

இவ்வகையான நேர்த்திக் கடன்களை மூன்றாக பிரித்துக் கொள்கின்றனர்.  

1. உடலை வருத்தும் நேர்த்திக் கடன்கள்
1. பொருளாக அளி்க்கப்படும் நேர்த்திக் கடன்கள்
1. உயிர்ப்பலியாக அளிக்கப்படும் நேர்த்திக் கடன்கள்

### உடலை வருத்தும் நேர்த்திக் கடன்கள்
பெரு தெய்வ வழிபாட்டில் தங்கத்தேர் இழுத்தல், இறைவனுக்கும் இறைவிக்கும் திருமணம் செய்வித்தல், துலாபாரம் இடுதல் போன்ற நேர்த்திக் கடன்கள் உள்ளன. இந்த வகை நேர்த்திக் கடன்கள் பெரும்பாலும் உடல் துயருரா நிலையில் இருக்கும். ஆனால் சிறு தெய்வ வழிபாட்டிற்கென உள்ள சில நேர்த்திக் கடன்கள் உடலை வருத்தி செய்யப்படுபவனவாகும். சிறு மற்றும் பெரு தெய்வ வழிபாட்டிற்கு பொதுவான நேர்த்திக் கடன்களும் உள்ளன. மண்சோறு சாப்பிடுதல், அலகு குத்துதல், பால்குடம், காவடி எடுத்தல், கிடா வெட்டுதல் போன்ற எண்ணற்ற நேர்த்திக் கடன்கள் உள்ளன.  
- அரிவாளின் மேல் நடத்தல்
- அலகு குத்துதல்
- ஆணிச் செருப்பு அணிதல்
- முள் படுக்கை
- மார்பில் கத்தி போடுதல்
- தீச்சட்டி எடுத்தல்

### பொருளாக அளி்க்கப்படும் நேர்த்திக் கடன்கள்
- அங்கமளித்தல் - கண்மலர், கை, கால் போன்ற உலோக அங்கங்களை செலுத்துதல்
- கால்நடை அளித்தல் - ஆடு மாடு கோழி போன்ற கால்நடைகளை கோயிலுக்கு அளித்தல்
- கோவில் மணி கட்டுதல் - வேண்டுதலுக்கு தக்கபடி சிறிய, பெரிய மணிகளை கோவிலில் கட்டுதல்
- வேல் வாங்கி செலுத்துதல் - வேல், அரிவாள் போன்ற ஆயுதங்களை கோயிலுக்கு அளித்தல்
- தொட்டில் கட்டுதல் - குழந்தை வரம் வேண்டி பால் மரங்களில் தொட்டில் கட்டுதல்.
- மண்பொம்மை செலுத்துதல் - மண்குதிரை, கன்றுடன் கூடிய பசு போன்ற மண்பொம்மைகளை கோயிலில் வைத்தல்
- உருவ பொம்மை செலுத்துதல் - தவழும் குழந்தை, ஆண்-பெண் பொம்மை போன்றவற்றை கோயிலில் செலுத்துதல்
- கோவிலை புதுப்பித்தல்

### உயிர்ப்பலியாக அளிக்கப்படும் நேர்த்திக் கடன்கள்
- பலியிடுதல் - ஆடு மாடு கோழி போன்ற உயிர்களை வெட்டி பலியிடுதல். சில இடங்களில் பன்றி போன்ற விலங்குகளிலும் பலியிடப்படுகின்றன.
- குருதி கொடுத்தல்
- கோழி குத்துதல் - கோழியை கோயிலின் முன்னுள்ள வேலில் உயிரோடு குத்துதல்.

மேலும் சில நேர்த்திக் கடன்கள்  
- ஆயிரங்கண் பானை எடுத்தல்
- உருள்தண்டம்
- காவடி எடுத்தல்
- சேத்தாண்டி வேடமிடுதல்
- பால்குடம் எடுத்தல்
- பூக்குழி இறங்குதல்
- மடிப்பிச்சை ஏந்துதல்
- மாவிளக்கு எடுத்தல்
- முளைப்பாரி எடுத்தல்
- கிரிவலம் வருதல்
## ஆதாரங்கள்
# புற்று வழிபாடு

**புற்று வழிபாடு** என்பது இந்து சமயத்தின் வழிபாட்டு முறைகளில் ஒன்றாகும். பொதுவாக பெண்களால் இந்த வழிபாடு மேற்கொள்ளப்படுகிறது. நெடுங்காலம் முன்பு பாம்புகள் வாழ்ந்த புற்றினை பெண்கள் வழிபடுகின்றார்கள். அப்புற்றுக்கு அருகேயுள்ள இடங்களை தூய்மை செய்து புற்று முழுவதும் மஞ்சள் மற்றும் கும்குமத்தினை இடுகின்றார்கள்.  

பாம்பிற்கு பால் மற்றும் முட்டையினை அப்புற்றுக்கு அருகே வைக்கின்றார்கள். அப்புற்றுக்கு அருகே விளக்கேற்றி சூடம் கொளுத்தி வழிபாடு செய்கின்றார்கள். புற்றினை வலம் வருதலும், அவ்வாறு வலம் வருகையில் மஞ்சள் நூலினைச் சுற்றுவதும் கூட உண்டு. இந்த புற்று வழிபாட்டினை வெகு சிலரே தினமும் மேற்கொள்கின்றனர். பலர் செவ்வாய் மற்றும் வெள்ளிக் கிழமைகளின் காலையில் வழிபாடு செய்கின்றார்கள்.  

ஆடி மாதத்தின் வளர்பிறைப் பஞ்சமி நாக பஞ்சமி என்று அழைக்கப்படுகிறது. அது போல ஐப்பசி மாத வளர்பிறை சதுர்த்தி நாக சதுர்த்தி என்று அழைக்கப்படுகிறது. இவ்விரு நாட்களிலும் புற்று வழிபாடு சிறப்பாக மேற்கொள்ளப்படுகிறது. இத்துடன் சூரிய மற்றும் சந்திர கிரகண நாட்களிலும் புற்று வழிபாடு முக்கியத்துவம் பெறுகிறது.  

## ஆதாரங்கள்
# கூட்டமைப்புக் கோப்பை (டென்னிசு)



**கூட்டமைப்புக் கோப்பை** அல்லது பரவலாக **ஃபெட் கோப்பை** (*Fed Cup*) பன்னாட்டு மகளிர் டென்னிசு அணிப் போட்டிகளில் முதன்மையானதாகும்; இது 1963இல் பன்னாட்டு டென்னிசு கூட்டமைப்பின் 50ஆவது ஆண்டுநிறைவை ஒட்டி தொடங்கப்பட்டது. இந்தப் போட்டிகள் 1995ஆம் ஆண்டு வரை **ஃபெடரேசன் கோப்பை** என அறியப்பட்டன. பங்கேற்கும் நாடுகளின் எண்ணிக்கையைக் கொண்டு, உலகில் ஆண்டுதோறும் பெண்களுக்கான மிகப்பெரிய பன்னாட்டு அணிப் போட்டியாக ஃபெட் கோப்பை விளங்குகின்றது.  

ஆடவர்களுக்கான டேவிசுக் கோப்பைக்கு இணையாக ஃபெட் கோப்பை பெண்களுக்கானது. ஆத்திரேலியா, செக் குடியரசு, அமெரிக்க ஐக்கிய நாடு மட்டுமே ஒரே நேரத்தில் இந்த இரு கோப்பைகளையும் வென்றுள்ளன.  
## சாதனைகளும் புள்ளிவிவரங்களும்

### அணிகளின் செயற்றிறன்

| நாடு | வென்ற ஆண்டுகள் | இரண்டாமிடத்தில்

<small><sup>1</sup>தற்போதைய விளையாட்டாளர்களின் அகவை 14 அல்லது அதற்கு மேலிருக்க வேண்டும்</small>

==மேற்சான்றுகள்== |
| --- | --- | --- |
# கொழும்பு பிரதேச செயலாளர் பிரிவு


**கொழும்பு பிரதேச செயலாளர் பிரிவு** (*Colombo Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கொழும்பு மாவட்டத்தில் உள்ளது. இப்பிரிவு துணை நிர்வாக அலகுகளாக 35 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 318048 ஆகக் காணப்பட்டது.
# தெகிவளை பிரதேச செயலாளர் பிரிவு


**தெகிவளை பிரதேச செயலாளர் பிரிவு** (*Dehiwala Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கொழும்பு மாவட்டத்தில் உள்ளது. இப்பிரிவு துணை நிர்வாக அலகுகளாக 15 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 87834 ஆகக் காணப்பட்டது.
# கோமாகமை பிரதேசச் செயலாளர் பிரிவு


**கோமாகமை பிரதேச செயலாளர் பிரிவு** (*Homagama Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கொழும்பு மாவட்டத்தில் உள்ளது. இப்பிரிவு துணை நிர்வாக அலகுகளாக 81 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 236179 ஆகக் காணப்பட்டது.
# கடுவெலை பிரதேச செயலாளர் பிரிவு


**கடுவெலை பிரதேச செயலாளர் பிரிவு** (*Kaduwela Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கொழும்பு மாவட்டத்தில் உள்ளது. இப்பிரிவு துணை நிர்வாக அலகுகளாக 57 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 252057 ஆகக் காணப்பட்டது.
# கெஸ்பேவை பிரதேச செயலாளர் பிரிவு


**கெஸ்பவை பிரதேச செயலாளர் பிரிவு** (*Kesbewa Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கொழும்பு மாவட்டத்தில் உள்ளது. இப்பிரிவு துணை நிர்வாக அலகுகளாக 73 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 244062 ஆகக் காணப்பட்டது.
# கொலன்னாவை பிரதேச செயலாளர் பிரிவு


**கொலன்னாவை பிரதேச செயலாளர் பிரிவு** (*Kolonnawa Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கொழும்பு மாவட்டத்தில் உள்ளது. இப்பிரிவு துணை நிர்வாக அலகுகளாக 46 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 190817 ஆகக் காணப்பட்டது.
# கோட்டை பிரதேச செயலாளர் பிரிவு


**கோட்டை பிரதேச செயலாளர் பிரிவு** (*Kotte Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கொழும்பு மாவட்டத்தில் உள்ளது. இப்பிரிவு துணை நிர்வாக அலகுகளாக 20 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 107508 ஆகக் காணப்பட்டது.
# மகரகமை பிரதேச செயலாளர் பிரிவு


**மகரகமை பிரதேச செயலாளர் பிரிவு** (*Maharagama Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கொழும்பு மாவட்டத்தில் உள்ளது. இப்பிரிவு துணை நிர்வாக அலகுகளாக 41 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 195355 ஆகக் காணப்பட்டது.
# மொரட்டுவை பிரதேச செயலாளர் பிரிவு


**மொரட்டுவை பிரதேச செயலாளர் பிரிவு** (*Moratuwa Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கொழும்பு மாவட்டத்தில் உள்ளது. இப்பிரிவு துணை நிர்வாக அலகுகளாக 42 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 167160 ஆகக் காணப்பட்டது.
# பாதுக்கை பிரதேச செயலாளர் பிரிவு


**பாதுக்கை பிரதேச செயலாளர் பிரிவு** (*Padukka Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கொழும்பு மாவட்டத்தில் உள்ளது. இப்பிரிவு துணை நிர்வாக அலகுகளாக 46 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 65167 ஆகக் காணப்பட்டது.
# இரத்மலானை பிரதேச செயலாளர் பிரிவு


**இரத்மலானை பிரதேச செயலாளர் பிரிவு** (*Ratmalana Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கொழும்பு மாவட்டத்தில் உள்ளது. இப்பிரிவு துணை நிர்வாக அலகுகளாக 13 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 95162 ஆகக் காணப்பட்டது.
# சீதாவக்கை பிரதேச செயலாளர் பிரிவு


**சீதவாக்கை பிரதேச செயலாளர் பிரிவு** (*Seethawaka/Hanwella Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கொழும்பு மாவட்டத்தில் உள்ளது. இப்பிரிவு துணை நிர்வாக அலகுகளாக 68 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 113477 ஆகக் காணப்பட்டது.
# திம்பிரிகஸ்யாய பிரதேச செயலாளர் பிரிவு


**திம்பிரிகஸ்யாய பிரதேச செயலாளர் பிரிவு** (*Thimbirigasyaya Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கொழும்பு மாவட்டத்தில் உள்ளது. இப்பிரிவு துணை நிர்வாக அலகுகளாக 20 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 236983 ஆகக் காணப்பட்டது.
# 1569



ஆண்டு **1569** (**MDLXIX**) பழைய யூலியன் நாட்காட்டியில் சனிக்கிழமையில் துவங்கிய ஒரு சாதாரண ஆண்டு ஆகும்.  

## நிகழ்வுகள்
- சனவரி 11&ndash;மே 6 &ndash; முதலாவது குலுக்கல் பரிசுச் சீட்டுக் குலுக்கல் இங்கிலாந்தில் பதிவு செய்யப்பட்டது. பழைய புனித பவுல் பேராலயத்தில் இடம்பெற்றது. 10 சிலிங்குகள் பெறுமதியான இச்சீட்டுகளினால் கிடைக்கப்பெற்ற பணம் துறைமுகங்கள் மற்றும் பொது இடங்களை மேம்படுத்தப் பயன்படுத்தப்பட்டது.
- சூலை 1 &ndash; போலந்து இராச்சியமும் லிதுவேனியாவும் ஒரு நாடாக போலந்து-லித்துவேனியா பொதுநலவாயம் என்ற பெயரில் இணைந்தன.
- நவம்பர்&ndash;டிசம்பர் &ndash; இங்கிலாந்தின் முதலாம் எலிசபெத்தை ஆட்சியில் இருந்து இறக்கி கத்தோலிக்கரான ஸ்காட்லாந்தின் முதலாம் மேரியை இங்கிலாந்தின் அரசியாக்க வடக்கின் மூன்று இளவரசர்களின் கிளர்ச்சி முறியடிக்கப்பட்டது. மூவரும் நாட்டை விட்டு வெளியேற்றப்பட்டனர்.
- அக்பர் பத்தேப்பூர் சிக்ரி என்ற வரலாற்றுச் சிறப்பு மிக்க நகரை அமைத்தார்.
- மதுரை மீனாட்சியம்மன் கோவிலில் உள்ள ஆயிரம் கால் மண்டபம் அரியநாத முதலியார் என்பவரால் கட்டப்பட்டது.
- அயூத்தியா அரசு பர்மாவிடம் தோற்றது.

## பிறப்புகள்
- ஆகத்து 31 &ndash; ஜஹாங்கீர், முகலாயப் பேரரசர் (இ. 1627)

## இறப்புகள்
- மே 10 &ndash; அவிலா நகரின் யோவான், எசுப்பானியப் புனிதர் (பி. 1500)
- செப்டம்பர் 9 &ndash; பீட்டர் புரூகல், டச்சு ஓவியர் (பி. 1525)
- கெம்பெ கவுடா, குறுநில மன்னர், பெங்களூருவின் நிறுவனர் (பி. 1510)
# அத்தனகல்லை பிரதேச செயலாளர் பிரிவு



**அத்தனகல்லை பிரதேச செயலகம்** அல்லது **அத்தனகல்ல பிரதேச செயலாளர் பிரிவு** (Attanagalla Divisional Secretariat) என்பது மேல் மாகாணத்தின் கம்பகா மாவட்டத்தின் ஒரு பிரதேச செயலகம் ஆகும். இது 1972 இல் உருவாக்கப்பட்டது. அத்தனகல்லை தேர்தல் தொகுதியை முழுமையாக உள்ளடக்கியது.  

## நிர்வாகப் பிரிவுகள்
அத்தனகல்லை பிரதேச செயலாளர் பிரிவு, ஆரம்பத்தில் 86 கிராம சேவையாளர் பிரிவுகளைக் கொண்டிருந்தது. தற்போது இது 151 கிராம சேவையாளர் பிரிவுகளைக் கொண்டுள்ளது.  

## மக்கட்தொகை

| பிரதேச செயலகம் | பிரதான நகரம் | பிரதேச செயலாளர் | கிராம சேவையாளர்
பிரிவுகள் | மக்கட்தொகை (2012 புள்ளிவிபரம்) | மக்கட்தொகை
அடர்த்தி
(/km<sup>2</sup>) |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| align=அத்தனகல்ல பிரதேச செயலாளர் பிரிவு | align=அத்தனகல்ல | align=டி.எம்.ரத்னாயக்க | 151 | 149 | 154,969 | 21,389 | 927 | 657 | 874 | **178,816** | 1,200 | } |
# பியகமை பிரதேச செயலாளர் பிரிவு


**பியகமை பிரதேச செயலாளர் பிரிவு** (*Biyagama Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கம்பகா மாவட்டத்தில் உள்ளது. இப்பிரிவு துணை நிர்வாக அலகுகளாக 49 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 186862 ஆகக் காணப்பட்டது.
# திவுலப்பிட்டிய பிரதேச செயலாளர் பிரிவு


**திவுலபிட்டிய பிரதேச செயலாளர் பிரிவு** (*Divulapitiya Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கம்பகா மாவட்டத்தில் உள்ளது. இப்பிரிவு துணை நிர்வாக அலகுகளாக 123 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 143871 ஆகக் காணப்பட்டது.
# தொம்பே பிரதேச செயலாளர் பிரிவு


**தொம்பே பிரதேச செயலாளர் பிரிவு** (*Dompe Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கம்பகா மாவட்டத்தில் உள்ளது. இப்பிரிவு துணை நிர்வாக அலகுகளாக 133 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 153137 ஆகக் காணப்பட்டது.
# கம்பகா பிரதேச செயலாளர் பிரிவு


**கம்பகா பிரதேச செயலாளர் பிரிவு** (*Gampaha Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கம்பகா மாவட்டத்தில் உள்ளது. இப்பிரிவு துணை நிர்வாக அலகுகளாக 101 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 196445 ஆகக் காணப்பட்டது.
# யா-எலை பிரதேச செயலாளர் பிரிவு


**யா-எலை பிரதேச செயலாளர் பிரிவு** (*Ja-Ela Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கம்பகா மாவட்டத்தில் உள்ளது. இப்பிரிவு துணை நிர்வாக அலகுகளாக 57 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 201154 ஆகக் காணப்பட்டது.
# கந்தானை பிரதேச செயலாளர் பிரிவு


**கந்தானை பிரதேச செயலாளர் பிரிவு** (*Katana Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கம்பகா மாவட்டத்தில் உள்ளது. இப்பிரிவு துணை நிர்வாக அலகுகளாக 79 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 233854 ஆகக் காணப்பட்டது.
# களனி பிரதேச செயலாளர் பிரிவு


**களனி பிரதேச செயலாளர் பிரிவு** (*Kelaniya Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கம்பகா மாவட்டத்தில் உள்ளது. இப்பிரிவு துணை நிர்வாக அலகுகளாக 37 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 134693 ஆகக் காணப்பட்டது.
# மகரை பிரதேச செயலாளர் பிரிவு


**மகரை பிரதேச செயலாளர் பிரிவு** (*Mahara Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கம்பகா மாவட்டத்தில் உள்ளது. இப்பிரிவு துணை நிர்வாக அலகுகளாக 92 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 207230 ஆகக் காணப்பட்டது.
# மினுவாங்கொடை பிரதேச செயலாளர் பிரிவு


**மினுவாங்கொடை பிரதேச செயலாளர் பிரிவு** (*Minuwangoda Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கம்பகா மாவட்டத்தில் உள்ளது. இப்பிரிவு துணை நிர்வாக அலகுகளாக 121 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 178401 ஆகக் காணப்பட்டது.
# மீரிகமை பிரதேச செயலாளர் பிரிவு


**மீரிகமை பிரதேச செயலாளர் பிரிவு** (*Mirigama Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கம்பகா மாவட்டத்தில் உள்ளது. இப்பிரிவு துணை நிர்வாக அலகுகளாக 149 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 164166 ஆகக் காணப்பட்டது.
# நீர்கொழும்பு பிரதேச செயலாளர் பிரிவு


**நீர்கொழும்பு பிரதேச செயலாளர் பிரிவு** (*Negombo Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கம்பகா மாவட்டத்தில் உள்ளது. இப்பிரிவு துணை நிர்வாக அலகுகளாக 39 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 141676 ஆகக் காணப்பட்டது.
# வத்தளை பிரதேச செயலாளர் பிரிவு


**வத்தளை பிரதேச செயலாளர் பிரிவு** (*Wattala Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள கம்பகா மாவட்டத்தில் உள்ளது. இப்பிரிவு துணை நிர்வாக அலகுகளாக 46 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 174336 ஆகக் காணப்பட்டது.
# அகலவத்தை பிரதேச செயலாளர் பிரிவு


**அகலவத்தை பிரதேச செயலாளர் பிரிவு** (*Agalawatta Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 34 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 36456 ஆகக் காணப்பட்டது.
# பண்டாரகமை பிரதேச செயலாளர் பிரிவு


**பண்டாரகமை பிரதேச செயலாளர் பிரிவு** (*Bandaragama Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 59 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 108889 ஆகக் காணப்பட்டது.
# பேருவளை பிரதேச செயலாளர் பிரிவு


**பேருவளை பிரதேச செயலாளர் பிரிவு** (*Beruwala Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 82 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 164507 ஆகக் காணப்பட்டது.
# புலத்சிங்கள பிரதேச செயலாளர் பிரிவு


**புலத்சிங்கள பிரதேச செயலாளர் பிரிவு** (*Bulathsinhala Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 54 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 64635 ஆகக் காணப்பட்டது.
# தொடாங்கொடை பிரதேச செயலாளர் பிரிவு


**தொடாங்கொடை பிரதேச செயலாளர் பிரிவு** (*Dodangoda Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 45 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 63705 ஆகக் காணப்பட்டது.
# கொரணை பிரதேச செயலாளர் பிரிவு


**கொரணை பிரதேச செயலாளர் பிரிவு** (*Horana Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 61 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 112441 ஆகக் காணப்பட்டது.
# இங்கிரிய பிரதேச செயலாளர் பிரிவு


**இங்கிரிய பிரதேச செயலாளர் பிரிவு** (*Ingiriya Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 31 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 53645 ஆகக் காணப்பட்டது.
# களுத்துறை பிரதேச செயலாளர் பிரிவு


**களுத்துறை பிரதேச செயலாளர் பிரிவு** (*Kalutara Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 87 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 159225 ஆகக் காணப்பட்டது.
# மதுராவெலை பிரதேச செயலாளர் பிரிவு


**மதுராவெலை பிரதேச செயலாளர் பிரிவு** (*Madurawela Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 33 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 34245 ஆகக் காணப்பட்டது.
# மத்துகமை பிரதேச செயலாளர் பிரிவு


**மத்துகமை பிரதேச செயலாளர் பிரிவு** (*Mathugama Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 57 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 81064 ஆகக் காணப்பட்டது.
# மில்லனிய பிரதேச செயலாளர் பிரிவு


**மில்லனிய பிரதேச செயலாளர் பிரிவு** (*Millaniya Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 44 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 52078 ஆகக் காணப்பட்டது.
# பாலிந்தநுவரை பிரதேச செயலாளர் பிரிவு


**பாலிந்தநுவரை பிரதேச செயலாளர் பிரிவு** (*Palindanuwara Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 43 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 50382 ஆகக் காணப்பட்டது.
# பாணந்துறை பிரதேச செயலாளர் பிரிவு


**பாணந்துறை பிரதேச செயலாளர் பிரிவு** (*Panadura Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 72 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 181724 ஆகக் காணப்பட்டது.
# வலல்லாவிட்டை பிரதேச செயலாளர் பிரிவு


**வலல்லாவிட்டை பிரதேச செயலாளர் பிரிவு** (*Walallavita Divisional Secretariat*, ) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 60 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 54264 ஆகக் காணப்பட்டது.
# உப்புப் படுகை

வின் சாலர் டி உயினி உப்புப் படுகை]]  
)]]  
**உப்பு படுகை** என்பது இயற்கையாக தரைமுழுக்க உப்பு மற்று பிற கனிமங்களால் ஆன ஒரு நிலப்பரப்பாகும். இந்த நிலப்பரப்பு கதிரொளியில் பளபளக்கும். பொதுவாக இந்த உப்புப் படுகைகள் பாலைவனங்களில் இயற்கையாக காணப்படுகின்றன. மேலும் இவை இயற்கையாக ஏற்படுவது ஆகும்.  

## கண்ணோட்டம்
உப்பு படுகை என்பது பாலைவனத்தில் உள்ள ஒரு நீர்நிலை அதாவது குளம் அல்லது ஏரி போன்றவற்றில் பொழிவால் தேங்கிய நீர் ஆவியாக்கி அதனால் உருவாகுவது ஆகும். குறிப்பாக மழை போன்றவற்றால் தேங்கும் நீர் நிலத்தில் வாய்க்கால் வழியாக வெளியேற முடியா நில அமைப்பு கொண்ட இப்பகுதியில் தேங்கும் இந்த நீர் ஆவியாகி அதனால் அதில் கரைந்துள்ள உப்பு போன்ற கனிமங்கள் தரையின் மேற்பரப்பில் படிகின்றன இவ்வாறு ஆயிரக்கணக்கான ஆண்டுகள் கனிமங்கள் (பொதுவாக உப்புக்கள்) தரையின் மேற்பரப்பில் குவிகின்றன. இந்த கனிமங்கள் சூரிய கதிர்கள் பட்டு பிரதிபலிக்கின்றன இவை வெள்ளை நிலப்பரப்பாக தோன்றும்.  

உப்புப் படுகைகள் ஆபத்து நிறைந்தவை. புதைசேற்றை மூடியபடி உள்ள உப்பு மேலோடுகள் உள்ள சில இடங்களில் ஒரு சரக்குந்தையே மூழ்கடிக்க இயலும். கிழக்கு சகாரா பாலைவனத்தில் உள்ள குவாட்ரா டிப்ரசியன் உப்பு படுகை இரண்டாம் உலகப்போரின்போது படைகளை அழிக்கும் பொறியாக பயன்படுத்தப்பட்டது.  
வில் உள்ள உப்பு படுகை]]  

## உலகின் சில உப்புப் படுகைகள்
பொலிவியாவில் உள்ள சாலர் டி உயினிதான் உலகின் மிகப்பெரிய உப்பு படுகையாகும். இதில் உலகின் 50%-70% அளவுள்ள இலித்தியம் காணப்படுகிறது.  

ஐக்கிய அமெரிக்காவின் யூட்டாவில் உள்ள வறண்ட பகுதியில் உள்ள புகழ்பெற்ற பான்னிவில்லி என்று அழைக்கப்படும் உப்பு படுகை.  

நமீபியாவில் உள்ள இதோசா தேசிய பூங்காவில் உள்ள இதோசா உப்பு படுகை இன்னொரு புகழ்வாய்ந்த ஒரு உப்புப் படுகை.  

டெவில் 'கோல்ஃப் கோர்ஸ் உள்ள சாவுப் பள்ளத்தாக்கு தேசியப் பூங்காவில் அமெரிக்காவின் பெரிய உப்புப் படுகை உள்ளது.
# சமயக்குரவர்


சமயகுரவர்களின் சிலைகள்]]  
**சமயக்குரவர்** என்பவர்கள் திருஞானசம்பந்தர், திருநாவுக்கரசர், சுந்தரமூர்த்தி நாயனார், மாணிக்கவாசகர் ஆகியோர் ஆவர். இவர்கள் சைவ சமயத்தின் தேவாரம் மற்றும் திருவாசகத்தினை எழுதியவர்கள். இவர்களை நால்வர் என்றும் நால்வர் பெருமக்கள் சைவ சமயத்தினர் அழைக்கின்றனர்.  

சமயக்குரவர் நால்வரின் காலம், செயல்பாடுகள், சைவ நூல்களில் அவர்களுடைய தாக்கங்கள் என பல்வேறு ஆய்வுக் கட்டுரைகளும், நூல்களும் எழுதப்படுகின்றன. செப்பேடுகள் மற்றும் கல்வெட்டுக்கொண்டும் நூலில் இடம்பெற்றுள்ள சம்பவங்கள் எந்தக் காலத்தில் நடந்திருக்க வேண்டுமென அறிந்து கொள்கின்றனர். இந்து ஆய்வுகள் சைவ சமயத்தின் வரலாறுகள் குறித்த ஐயப்பாடுகளை களையவும், சம்பவங்களுக்கு வலுவூட்டவும் உதவுகின்றன.  

## சமயக்குரவர்கள் பற்றி வெளிவந்துள்ள நூல்கள்

- நால்வர் நான்மணிமாலை — திருஞான சம்பந்தர், திருநாவுக்கரசர், சுந்தரமூர்த்தி நாயனார், மாணிக்கவாசகர் ஆகியோரின் சமயப் பணி பற்றிக் கூறும் நூலாக சிவப்பிரகாசர் எழுதியது.
- நால்வர் நெறி — 1968ஆம் ஆண்டு க. பாலசுப்பிரமணியம், வ. இ. இராமநாதன் அவர்களால் எழுதப்பெற்ற நூலாகும்.

## கோயில்களில்
சிவாலயங்களின் பிரகாரத்தில் நால்வருக்கும் சிலைகளும், தனிச்சன்னதிகளும் அமைக்கப்படுகின்றன. பொதுவாக இடமிருந்து வலமாக ஞானசம்பந்தர், அப்பர், சுந்தரர், மாணிக்கவாசகர் சிலைகள் அமைக்கப்படுகின்றன. இந்த வரிசையை மாற்றுவதில்லை.
# சேணை தொட்டு வைத்தல்

**சேணை தொட்டு வைத்தல்** பிறந்த குழந்தையின் நாவில் இனிப்புச் சுவையுடைய நீர்மத்தினை வைக்கும் இந்து சமய சடங்காகும். சேணை வைக்க பெரும்பாலும் தேனும், பாலுடன் கலந்த நெய்யும் பயன்படுத்தப்படுகின்றன. சேணை வைக்க இனிப்பு கலந்த தண்ணீரையும் பயன்படுத்துகின்றார்கள். இச்சடங்கினை சேனை வைத்தல், சேனை தொடுதல் என்றும் அழைக்கின்றர். வடமொழியில் மேதா ஜனனம் என்கின்றனர்.  

தங்க மோதிரம் போன்றவற்றை சிலமுறை தேய்த்து அதில் தேன் கலந்து தருவதும் உண்டு. பசு நெய், தேன் ஆகியவற்றை கலந்து தங்கம் அல்லது வெள்ளி கிண்ணத்தில் வைத்து ஒரு தங்கத்துண்டினை (மோதிரம் போன்றவற்றை) அழுத்தி உரைத்து குழந்தைக்கு ஊட்டுகின்றனர்.  

## சடங்கிற்கான காரணம்
சேணை என்ற சொல்லுக்கு புத்தி என்ற பொருளாகும். சேணை தொட்டு வைக்கும் பெரியவரின் குணத்தினை அக்குழந்தையும் பெற்று வாழ்வில் சிறக்கும் என்ற நம்பிக்கை அடிப்படையில் இந்த சடங்கு நடத்தப்படுகிறது.  

இந்தச் சேனை தொடுதல் என்பது என்பது சேய்+நெய்+தொடுதல் என்பதன் திரிபாக கருதப்படுகிறது.  

## சடங்கினைச் செய்ய தேர்ந்தெடுத்தல்

குடும்பத்திலுள்ளோர்களின் குணநலன்கள் மற்றும் வாழ்க்கை முறை ஆகியவற்றை அறிந்து சேனை வைப்போர் தேர்ந்தெடுக்கப்படுகின்றனர். வயதிலும் அனுபவத்திலும் மூத்தோரும், வாழ்க்கையில் அதிகப்படியான இன்பங்களை சந்தித்தவர்களுர்களுக்கும் தேர்ந்தெடுக்கும் போது முன்னுரிமை அளிக்கப்படுகிறது.  

## ஆதாரங்கள்
# உமைத் பவான் அரண்மனை



**உமைத் பவன் அரண்மனை** (*Umaid Bhawan Palace*) இராஜஸ்தானின் ஜோத்பூரில் அமைந்துள்ள உலகின் மிகப்பெரிய தனியார் வீடுகளில் ஒன்றாகும். இந்த மாளிகையின் 347 அறைகளைக் கொண்டுள்ளது. அரண்மனையின் ஒரு பகுதி தாஜ் ஹோட்டல் மூலம் நிர்வகிக்கப்படுகிறது. மகாராஜா உமைத் சிங்கின் பெயரால் அழைக்கப்படுகிறது. அரண்மனையின் ஒரு பகுதியில் அருங்காட்சியகம் செயல்படுகிறது.  

அண்மையில் இது உலகின் சிறந்த விடுதியாக ரிப்அட்சவைர் ஒழுங்குபடுத்திய பயணிகளின் தெரிவு விருதினைப் பெற்றது.
# இறுதிச் சடங்கு

ஒரு மனிதனின் உயிர் பிரிந்த பின்பு, அந்த உடல் மண்ணில் புதைக்கப்பட்டோ அல்லது நெருப்பில் எரித்துச் சாம்பலாக்கப்பட்டோ அழிக்கப்படுகிறது. உயிர் பிரிந்த உடல் அழிக்கப்படுவதற்கு முன்பாக சில சடங்குகள் (நடைமுறைகள்) செய்யப்படுகின்றன. இதற்கு **இறுதிச் சடங்கு** என்று பெயர். இவை பெரும்பான்மையாக அவர்கள் சார்ந்துள்ள சமயங்களின் கொள்கைகளுக்கும் அவற்றின் கட்டுப்பாடுகளுக்கும் உட்பட்டதாக உள்ளது.  

## இந்து சமய ஈமச் சடங்குகள்
இந்து சமயத்தில் இறந்தோருக்காகச் செய்யப்படும் ஈமச் சடங்குகள் சாதிகள் வாரியாகவும், பூவியியல் அடிப்படையில் சில மாற்றங்களோடு நிகழ்கின்றன. இச்சடங்குகள் இறப்புச் சடங்குகள், ஈமச் சடங்குகள், ஈமக் கிரியைகள் என்றும் வழங்கப்படுகின்றன.  

ஒருவர் இறந்துவிட்டதாக அறிந்தபின்னர், அவருக்கு நல்லாடையினை அணிவித்து வடக்கு தெற்காக தரையில் படுக்க வைக்கின்றனர். அவர் சைவ சமயத்தவர் என்றால் நெற்றியில் திருநீறு பட்டையிடுவர், வைணவராக இருந்தால் திருநாமம் தரிப்பர். இறந்தவரது தலைக்கு மேலே நெல் நிறைந்த மரக்கால் வைப்பதும், அருகே காமாட்சி விளக்கேற்றி வைப்பதும் நிகழ்கிறது.  

- தேங்காய் உடைத்தல்
- நல்லெண்ணெய், சீகற்காய் வைத்தல்
- தண்ணீர் கொண்டு வருதல்
- குளிப்பாட்டுதல்
- கோடி போடுதல்
- பின்னப்பூ இடுதல்
- கண்பார்த்தல்
- நெய்ப்பந்தம் காட்டுதல்
- பாடை மாற்றுதல்
- கொள்ளி வைத்தல்

## ஆதாரங்கள்
# இமிடசோலைன்



**இமிடசோலைன்** *(Imidazoline)* என்பது C<sub>3</sub>H<sub>6</sub>N<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இமிடசோல் சேர்மத்தில் உள்ள இரண்டு இரட்டைப் பிணைப்புகளில் ஒன்றை ஒடுக்குவதன் மூலம் இமிடசோலைன் வருவிக்கப்படுகிறது. பல்லினவளையச் சேர்மங்களில் இமிடசோலைனும் ஒரு வகைச் சேர்மமாகும். 2-இமிடசோலைன்கள், 3-இமிடசோலைன்கள் மற்றும் 4-இமிடசோலைன்கள் என்ற மூன்று மாற்றியன்களை இமிடசோலைன் கொண்டுள்ளது. 2- மற்றும் 3- இமிடசோலைன்கள் அவற்றின் மூலக்கூற்று அமைப்பில் ஒரு இமைன் மையத்தைக் கொண்டுள்ளன. ஆனால் 4-இமிடசோலைன்கள் அவற்றின் அமைப்பில் ஓர் ஆல்க்கீன் தொகுதியைப் பெற்றுள்ளன. பல்வேறு மருந்துப் பொருட்களில் 2- இமிடசோலைன் தொகுதி் காணப்படுகிறது  

<br/>
# நிறப்பிரிகைத் திறன்



**நிறப்பிரிகைதிறன்** (dispersive power ) .வெண்ணொளி ஒரு முப்பட்டகத்தின் வழியாகச் செல்லும் போது பல நிறங்களாகப் பிரிகின்றன.இதுவே **நிறப்பிரிகை** (dispersion ) எனப்படுகிறது.இதனை ஒரு திரையில் பெறமுடியும்து.இதன் காரணமாகவே இது நிறமாலை எனப்படுகிறது. இரு குறிப்பிட்ட அலை நீளமுடைய ஒளி ஒரு முப்பட்டகத்தில் அல்லது ஒரு ஊடகத்தில் செல்வதால் ஏற்படும் நிறப்பிரிகைதிறன் அளவு μ<sub>1</sub>- μ<sub>2</sub>/ μ-1 என்று கொடுக்கப்படும். இங்கு  

μ<sub>1</sub> என்பது முதல் அலைநீளத்திற்கான விலகல் எண்,  

μ<sub>2</sub> என்பது இரண்டாவது அலை நீளத்திற்கான விலகல் எண்,  

μ என்பது இவைகளின் சராசரி.வெண்ணொளியை எடுத்துக் கொண்டால்இது  

μ<sub>b</sub>,μ<sub>r</sub>,μ<sub>y</sub> என்று கொடுக்கப்படும். இங்கு μ மதிப்புகள் ஊதா, சிவப்பு மற்றும் மஞ்சள் வண்ணங்களுக்கான விலகல் எண்களாகும்.
# 1570



ஆண்டு **1570** (**MDLXX**) பழைய யூலியன் நாட்காட்டியில் ஞாயிற்றுக்கிழமையில் துவங்கிய ஒரு சாதாரண ஆண்டு ஆகும்.  

## நிகழ்வுகள்
- சனவரி 9 &ndash; உருசியாவின் நான்காம் இவான் நவ்கோரத் நகரப் படுகொலைகளை ஆரம்பித்தான்.
- சனவரி 23 &ndash; இசுக்கொட்லாந்தின் ஆட்சியாளர் ஜேம்சு ஸ்டுவர்ட் படுகொலை செய்யப்பட்டதைத் தொடர்ந்து அங்கு உள்நாட்டுப் போர் ஆரம்பமானது
- பெப்ரவரி 8 &ndash; கன்செப்சியானில் 8.3 அளவு நிலநடுக்கம் ஏற்பட்டது.
- பெப்ரவரி 15 &ndash; வெள்ளி வியாழனை இடைமறைக்கும் நிகழ்வு இடம்பெற்றது. இது அடுத்த தடவை 1818 இல் நிகழும்.
- பெப்ரவரி 25 &ndash; திருத்தந்தை ஐந்தாம் பயசு இங்கிலாந்தின் முதலாம் எலிசபெத் மகாராணியை திருச்சபையில் இருந்து விலக்கி வைத்தார்.
- மே 20 &ndash; ஆபிரகாம் ஓர்ட்டேலியசு முதலாவது நவீன நிலவரைத் தொகுப்பை ஆண்ட்வெர்ப்பில் வெளியிட்டார்.
- சூலை 3 &ndash; உதுமானியரின் சைப்பிரசு மீதான ஆக்கிரமிப்பு ஆரம்பமானது.

## பிறப்புகள்
- வில்லெம் ஜான்சூன், டச்சு கடற்பயணி, குடியேற்ற ஆளுநர் (இ. 1630)

## இறப்புகள்
- அக்டோபர் 20 &ndash; யாவோ டி பாரோசு, போர்த்துக்கீச வரலாற்றாளர் (பி. 1496)
# மீராபள்ளி


**மீராபள்ளி**, இந்தியாவிலுள்ள புதுச்சேரியில் அமைந்துள்ளது.இது புதுச்சேரியின் இரண்டாவது பழமையான பள்ளிவாசல் ஆகும். சுமார் 350 ஆண்டுகளுக்கு முன் ஆற்காடு நவாப் இப்பள்ளிவாசலை கட்டினார்.  

## அமைப்பு
பள்ளிவாசலின் குவிமாடத்தின் கீழே நான்கு உயர்ந்த தூண்கள் உள்ளன. அதற்குக் கீழே மிஃராப் உள்ளது. மிஃராப் அருகே மிம்பர் உள்ளது. மிஃராப் மேலே கலிமா எழுத்துகள் எழுதப்பட்டுள்ளது.  
முகப்பின் மினார் மேல் ஒரு வெண்கல கிண்ணம் உள்ளது.  
பள்ளிவாசல் அருகே எற்றை பெற்றர் முல்லா எனும் சூபிஞானியின் அடக்கத்தலம் உள்ளது.
# திருமண வலைதளங்கள்

**திருமண வலைதளங்கள்** என்பவை திருமண வரன்களின் தரவுகளைக் கொண்ட தளமாகும். இந்த தளங்களை அனுகி பொருத்தமான மணமகன், மணமகளின் விவரங்களைப் பெற முடியும். இதற்காக தனித்த புகுபதிகை செய்த பின்னர், மணமகன் அல்லது மணமகளின் பெயர், வயது, கல்வித்தகுதி, பெற்றோர் பற்றிய விவரங்கள், நாடு, வசிப்பிடம், விருப்பங்கள் மற்றும் புகைப்படம் ஆகியவற்றைப் பெற முடியும். அதனால் இவற்றை பழங்கால தரகு முறைக்கு மாற்றாக உள்ளதென கருதலாம்.  

இவ்வாறான திருமண வலைதளங்கள் தொடக்கத்தில் பொதுவாக இருந்தாலும் தற்போது, மத ரீதியாகவும், சாதி ரீதியாகவும் தனித்தனி வலைதளங்களாக உள்ளன. வயது, மதம், சாதி, உட்சாதி பிரிவுகள், மொழி போன்றவற்றை கொண்டு வரன் தேடுதலை எளிமையாகுகின்றனர். மறுமணம், விதவை, முதிர்கன்னிகள், உடல் ஊனமுற்றோர் போன்றோருக்காவும் வரன்கள் உள்ளன.  

## எதிர்ப்பு
குறிப்பிட்ட மதம், சாதியைச் சேர்ந்த வரன்களை இந்த திருமண வலைதளங்களின் மூலமாக பெறுவதால், சாதிகளின் வீரியம் அதிகரித்துள்ளதாக சாதிமத எதிர்ப்பாளர்கள் கருத்து தெரிவிக்கின்றனர்.  

## ஆதாரங்கள்
# இந்திய இந்து திருமணங்கள் சட்டம் 1955



**இந்து திருமணங்கள் சட்டம் 1955** என்பது இந்து சமயத்தினை சார்ந்தவர்கள் மேற்கொள்ளும் திருமணத்திற்காக இயற்றப்பட்டதாகும். இச்சட்டம் இந்து திருமண சட்டம் என்றும் அழைக்கப்படுகிறது. இச்சட்டத்தின் மூலமாகவே இந்து சமய திருமணங்களும், திருமண முறிவுகளும் நீதிமன்றத்தில் முடிவெடுக்கப்படுகின்றன.  

இந்த சட்டம் இந்தியாவில் வாழுகின்ற இஸ்லாமியர், கிறிஸ்துவர், பார்சி ஆகியவர்களைத் தவிற பிற அனைத்து மதம் மற்றும் சாதிப்பிரிவுக்களுக்கானதாகும். இச்சட்டமே திருமணத்திற்கும், திருமண முறிவிற்குமானதாக உள்ளது.  

## திருமணத்திற்கு வழிமுறை
திருமணத்திற்கு இச்சட்டம் சில வழிமுறைகளைக் காட்டுகிறது.  

- திருமணம் செய்யப்போகும் மணமகன் மற்றும் மணமகளுக்கு வாழ்க்கைத் துணை (கணவனோ, மனைவியோ) இருக்ககூடாது.
- மணமகனும், மணமகளும் மனரீதியாக தெளிவாக இருக்க வேண்டும். அதாவது மனபிறழ்வு, மனநோய் போன்றவை இருக்க கூடாது.
- காதல் திருமணமோ, பெற்றோர் உற்றோர் நடத்தும் திருமணமோ மணமக்களின் சம்மதத்துடனே நடக்க வேண்டும்.
- மணமகனுக்கு 21 வயதும், மணமகளுக்கு 18 வயதும் முழுமையாக பூர்த்தியாகி இருக்க வேண்டும்.
- மணமக்கள் பொருந்தாத உறவினர்களாக இருக்ககூடாது.

## இவற்றையும் காண்க
- சிறப்புத் திருமணச் சட்டம், 1954
- இந்து வாரிசுரிமைச் சட்டம், 1956
- இந்து வாரிசுரிமை (திருத்தம்) சட்டம், 2005
- இந்து குழந்தைகள் மற்றும் பாதுகாவலர் சட்டம், 1956
- இந்து தத்தெடுப்பு மற்றும் பராமரிப்புச் சட்டம், 1956
- தாயபாகம்

## ஆதாரங்கள்
# அர்த்த மண்டபம்

**அர்த்த மண்டபம்** என்பது இந்து சமயக் கோவில்களில் கருவறைக்கு முன்னுள்ள மண்டபமாகும். இந்த மண்டபத்திற்கு அடுத்து உள்ளதை முக மண்டபம் என்றும் மகா மண்டபம் என்றும் அழைக்கின்றனர்.  

தமிழகத்திலுள்ள கோவில்களில் இந்த மண்டபம் வரை மட்டுமே பக்தர்கள் அனுமதிக்கப்படுகின்றனர். பல பிரபலமான கோவில்களில் கட்டண தரிசன மற்றும் அர்ச்சனை செய்யும் பக்தர்கள் மட்டுமே அனுமதிக்கப்படுகின்றனர். மற்ற பக்தர்கள் இந்த மண்டபத்திற்குள் அனுமதிக்கப்படுவதில்லை.  

இந்த மண்டபமும் கோவில் கருவறைப் போல சிறியதாகவே அமைந்துள்ளது.  

## ஆதாரங்கள்
# ஒட்டோ லோவி


**ஒட்டோ லோவி﻿﻿** (Otto Loewi), சூன் 3, 1873 – திசம்பர் 25, 1961  

## பிறப்பு
நடு ஐரோப்பாவில் உள்ள செருமனியின் பிராங்க்ஃபுர்ட் நகரில் 1873-ம் ஆண்டு, சூன்-மாதம் 3-ம் நாளில், ஒரு யூதக் குடும்பத்தில் ஓட்டோ பிறந்தார். அவரது தந்தை "யாக்கோபு லோவி" ( Jacob Loewi), ஒரு வியாபாரி தாயார் அண்ணா வில்ஸ்டாட்டர் ( Anna  
Willstätter) இல்லத்தரசி யாவார்.  

## படிப்பு
ஓட்டோ, பள்ளிக் கல்விக்குப் பிறகு, 1891 ஆம் ஆண்டில் ஸ்ட்ராஸ்பர்க் பல்கலைகழகத்தில் (University of Strasbourg) ஒரு மருத்துவ மாணவராக சேர்தார். பின்பு, 1893-1894 ஆண்டுகளில் செருமனியின் எல்லையின் பிரான்ஸ் நாட்டின் கிழக்குப் பகுதியான அல்சேஸ் பிரதேசத்தின் ஸ்திராஸ்பூர்க் நகரிலுள்ள மூனிச் பல்கலைக்கழகத்தில் மெய்யியல் மற்றும் கலை வரலாற்றையும் பயின்ற லோவி, தத்துவத் துறையிலும் மிகுந்த ஆர்வம் காட்டினார். 1896-ம் ஆண்டு மருத்துவர் பட்டம் பெற்று ஸ்திராஸ்பூர்க் (Strasbourg) திரும்பிய அவர், மருத்துவ ஆய்வுகளில் தன்னை முழுமையாக அர்ப்பணித்தார்.  

## பணிகள்
கனிம பகுப்பாய்வு வேதியியல் பயின்ற ஓட்டோ லோவி﻿﻿, ஸ்திராஸ்பூர்க்கின் உயிரி வேதியியல் நிறுவனத்தில் பணியாற்றினார். பிராங்க்ஃபுர்ட்டில் ஒரு மருத்துவமனையில் ஓராண்டு காலம் மருத்துவராகப் பணிபுரிந் தவர், காச நோய் (Tuberculosis), நிமோனியா எனும் நுரையீரல் அழற்சி (Pneumonia) காய்ச்சலுக்கு முறையான மருந்துகள் இல்லாமல், சிகிச்சையின்றி இறப்பு விகிதம் அதிகரித்ததால் வேதனையடைந்தவர்.  

## ஆய்வுக்கட்டுரைகள்
விலங்குகள் உடலின் புரதத் தொகுப்பு (Protein synthesis) குறித்த ஆய்வுக் கட்டுரையை வெளியிட்ட ஓட்டோ, சிறுநீரக செயல்பாட்டின் உடலியங்கியல் (Physiology), மருந்தியல் (Pharmacy) சோதனைகள் குறித்து தொடர்ச்சியாக கட்டுரைகள் வெளியிட்டார்.  

## நோபல்
நரம்புத் தூண்டுதல்களின் ரசாயனத் தாக்கங்கள், நரம்புநொதிகள் குறித்து கண்டறிந்த ஓட்டோ. இதன் தொடர்ச்சியாக மனிதர்கள் உள்ளிட்ட உயிரினங்களின் மத்திய நரம்பு மண்டலத்திலும் அதன் புற எல்லையிலும் காணப்படும் நரம்பியகடத்துகை (Neurotransmitter), அசிட்டைல்கோலைனை (Acetylcholine) கண்டறிந்தார். இதய பாதிப்புகள் குறித்த ஆய்வுகளுக்கு இது மிகவும் பயனுள்ளதாக அமைந்தது. இதற்காக இவரது நண்பர் சர் ஹென்றி டேலுடன் இணைந்து இவருக்கு 1936-ல் நோபல் பரிசு வழங்கப்பட்டது.  

## சோதனை
1936-ல் வழங்கப்பட்ட நோபல் பரிசு, ஆஸ்திரியாவில் ஜெர்மன் படைகள் ஊடுருவலால், இவரது நோபல் பரிசு, மற்றும் பரிசுத் தொகை உட்பட அனைத்து உடைமைகளும் 1938-ல் பறிமுதல் செய்யப்பட்டு, வலுக்கட்டாயமாக வெளியேற்றப்பட்டார்.  

## சாதனை
1940-ல் நியூயார்க் பல்கலைக்கழக (New York University) அழைப்பை ஏற்று அங்கு சென்ற ஓட்டோ, மருந்தியல் துறை ஆராய்ச்சி பேராசிரியராக நியமிக்கப்பட்டார். மேலும், 1946-ல் அமெரிக்க குடியுரிமை பெற்று மனிதநேயம் மிக்கவர் என போற்றப்பட்டார். இசை, கட்டிடக்கலை, ஓவியம் ஆகியவற்றிலும் ஆர்வம் கொண்டவர். கண்காட்சி, மற்றும் அருங்காட்சியகங்களை விரும்பிச் சென்று பார்ப்பார்.  

## இறப்பு
பல்வேறு அறிவியல் அமைப்புகளிடம் இருந்து ஏராளமான பட்டங்கள், பரிசுகள், பதக்கங்களைப் பெற்றவரும், அசெட்டைல்கோலின் (Acetylcholine) எனும் கரிமச் சேர்மத்தை கண்டறிந்தவரும், ‘நரம்பியல் அறிவியலின் தந்தை’ என போற்றப்படும் ஓட்டோ லோவி, ஐக்கிய அமெரிக்காவின் வடகிழக்குக் கடற்கரைப் பகுதியில் அமைந்துள்ள நியூயார்க் நகரில், 1961-ம் ஆண்டு திசம்பர் மாதம் 25-ம் நாளில் (* அவ்வாண்டின் கிறித்துமசு தினத்தன்று*) தனது 88-வது அகவையில் மறைந்தார்.  

## சான்றாதாரங்கள்
# சூரத் தேங்காய் உடைத்தல்

**சூரத் தேங்காய் உடைத்தல்** என்பது இந்து சமயத்தில் மேற்கொள்ளப்படுகின்ற ஒரு நேர்த்திக்கடனாகும். பொதுவாக விநாயகருக்கு சூரைத் தேங்காய் உடைக்கும் வழக்கம் உள்ளது. நேர்த்திக் கடனுக்காக நல்ல, பெரிதான தேங்காயை தேர்ந்தெடுக்கின்றனர். பின்பு விநாயகர் சந்நிதி முன்பு அதற்காக வைக்கப்பட்டுள் கல்லில் அடித்து உடைக்கின்றனர். இவ்வாறு உடைக்கப்படும் தேங்காய் சிதரல்களை உடைக்கும் பக்தர்கள் எடுத்து செல்வதில்லை. மற்ற பக்தர்களும், கோவிலுக்கு அருகில் வசிப்பவர்களும் பிரசாதமாக எடுத்துக் கொள்கின்றனர். இந்த சடங்கினை சிதறு காய் உடைத்தல் என்றும் அழைக்கின்றனர்.  

இந்த நேர்த்திக் கடனை செலுத்துவதற்கு கோவிலில் அனுமதி பெறுதல் போன்றவை இல்லை. இந்த சடங்கினை ஐயர் மற்றும் பூசாரிகள் செய்வதில்லை. சூரத்தேங்காய் உடைப்பதாக வேண்டும் பக்தர்களே இதனைச் செய்கின்றார்கள்.  

தேங்காய் மீது சூடம் ஏற்றி தொழிற்கூடங்கள், கடைகள் போன்றவற்றை துவங்கும் போதும், அம்மாவாசை போன்ற தினங்களிலும் இந்த சூரத் தேங்காய் வணிக நிறுவனங்கள் முன்பு உடைக்கப்படுகிறது. அத்துடன் புதுமனை புகுதல், பணி ஓய்வு பெற்று வீடு திரும்புதல் போன்ற சுபநிகழ்வுகளின் தொடக்கத்திலும் இந்த சூரத் தேங்காய் உடைக்கப்படுகிறது. இவ்வாறு செய்தால் திருஷ்டி கழியும் என்பது இந்துக்களின் நம்பிக்கையாகும்.  

திருநள்ளாறு போன்ற கோயில்களில் பிரதான தெய்வங்களை தரிக்கும் முன்பு விநாயகருக்கு சூரைத் தேங்காய் உடைப்பதால், கோரிக்கை நிறைவேறும் என்ற நம்பிக்கை பக்தர்கள் மத்தியில் உள்ளது.  

## ஆதாரங்கள்
# நேர்ந்து விடுதல்

**நேர்ந்து விடுதல்** என்பது இந்து சமயத்தின் நேர்த்திக் கடன்களில் ஒன்றாகும். இந்த நேர்த்திக் கடன் சிறு தெய்வ, பெரு தெய்வ வழிபாடுகளில் வேறுபடுகின்றது. சிறு தெய்வ வழிபாடுகளில் ஆடு, கோழி போன்ற கால்நடைகளை இறைவனுக்கு என்று கூறி வீட்டிலேயே வளர்க்கின்றனர். பின்பு அந்த இறைவனின் திருவிழாவில் அதனை வெட்டி, உண்கின்றனர். பெரு தெய்வ வழிபாடுகளில் கால்நடைகளை கோவில்களில் ஒப்படைத்துவிடுகிறார்கள். அதனை திரும்ப பெருவதோ, வெட்டுவதோ இல்லை. இதே போல சிறு குழந்தைகளைகளையும், மனிதர்களையும் இறைவனுக்காக நேர்ந்து விடும் வழக்கம் முற்காலத்தில் இருந்துவந்துள்ளது.  

## சிறுதெய்வ வழிபாட்டில் நேர்ந்து விடுதல்

தாங்கள் வளர்க்கும் கால்நடைகளுக்கு துன்பம் நேரும் போதும், குடும்ப பிரட்சனைகள் தீரவும் இவ்வாறு கால்நடைகளை நேர்ந்து விடுகின்றனர். இந்து சமயத்தின் சிறு தெய்வ வழிபாட்டில் இந்த நேர்ந்து விடுதல் முக்கியத்துவம் பெறுகிறது. முனியப்பன், கருப்புசாமி போன்றவற்றிற்காக நேர்ந்துவிடப்பட்டவை அந்தக் கடவுளின் பெயர்களிலேயே அழைக்கப்படுகின்றன. இந்த ஆடுகள் நேர்ந்து விட்ட ஆடு என்று அழைக்கப்படுகிறது. இந்த ஆடுகளையோ, கோழிகளையோ திருடிக் கொண்டு சமைத்து உண்பது தெய்வக் குத்தமாக கருதப்படுகிறது.  

இறைவனுக்காக வளர்க்கப்படுவதால், மிகுந்த கவனம் கொண்டு வளர்க்கிறார்கள். அக்கால்நடைகளுக்கு நோய் தாக்காமல், வேறு விலங்குகளால் துன்பம் நேராமல் பார்த்துக் கொள்கிறார்கள். கொடை விழா அல்லது ஊர்த் திருவிழா கெடா வெட்டின் போது இறைவனுக்கு இந்தக் கால்நடைகளைப் பலியிடுகின்றனர். கொடை விழா அல்லது ஊர்த் திருவிழா ஏதேனும் காரணங்களால் தடைபட நேர்ந்தால், இந்தக் கால்நடைகள் தொடர்ந்து வளர்க்கப்படுகின்றன. பின் எப்போது திருவிழா நடக்கிறதோ அப்போது வெட்டுகிறார்கள்.  

## பெருதெய்வ வழிபாட்டில் நேர்ந்து விடுதல்
பெருதெய்வ வழிபாட்டில் தாங்கள் வேண்டிக் கொண்டதற்கிணங்க நற்செயல்கள் நிகழ்ந்தால், ஆடு மாடு கோழி போன்ற கால்நடைகளை கோவில்களில் சேர்ப்பிக்கின்றார்கள். இதனை கால்நடை அளித்தல் என்கிறார்கள்.  

பண்டையக் காலத்தில் மனிதர்களை இறைவனுக்கு நேர்ந்து விடும் பழக்கமும் இருந்துள்ளது. இறைவனுக்கு நேர்ந்து விடும் பெண்களை தேவரடியாள் என்று வழங்கினர்.  

ஒடிசாவில் உள்ள பூரி ஜெகந்நாதர் கோவிலில் ஜெகந்நாதரை திருமணம் செய்து கொள்ளும் முறை இருந்துள்ளது. இதற்காக குழந்தை பருவத்திலேயே பெண்களை ஜெகந்நாதருக்கு நேர்ந்து விடுவார்கள். தீர்க்க சுமங்கலிகளாக கருதப்படும் அவர்களே 36 வகை பூசைகளிலும் பங்கேற்கின்றனர். இந்த வழக்கம் 11-ஆம் நூற்றாண்டில் தொடங்கப்பட்டதாகும்.  

## இவற்றையும் காண்க
- தேவதாசி முறை

## ஆதாரங்கள்
# கால்நடை அளித்தல்

**கால்நடை அளித்தல்** என்பது இந்து சமயக் கோவில்களில் பக்தர்கள் செலுத்தும் நேர்த்திக்கடனாகும். இதற்கு பக்தர்கள் இறைவனிடம் தாங்கள் எண்ணும் காரியம் நிறைவடைந்தால் கோழி, ஆடு, மாடு போன்றவற்றை அளிப்பதாக வேண்டிக் கொள்கின்றனர். அவ்வாறு நிறைவேறியதும் கால்நடையை வாங்கி கோவில் நிர்வாகத்திடம் ஒப்படைக்கின்றனர். மிக அரிதாக மயில், குதிரை போன்றவைகளையும் நேர்த்திக் கடனாக கொடுக்கப்படுகின்றன.  

இவ்வாறு பக்தர்கள் தருகின்ற கால்நடைகளைப் பராமரிக்க தொழுவங்கள் கோவில்களில் உள்ளன. தொழுவங்கள் வைத்து பராமரிக்க முடியாத கோவில்களில் கால்நடைகள் ஏலம் விடும் நடைமுறை இருந்தது. பல கோயில்களில் இறைச்சிக்காக இந்த மாடுகள் விற்கப்படுவதை அறிந்து இந்து சமய அறநிலையத் துறை 12.3.2001ல் கோயில் மாடுகளை கோசாலைகளுக்கு கொடுத்துவிட வேண்டுமென ஆணை பிறப்பித்துள்ளது.  

## கோயில் மாடுகள்

நேர்ந்துவிட்ட மாடுகளை கோவில் மாடுகள் என்று அழைக்கின்றனர். இந்த மாடுகளை சில கோயில் நிர்வாகம் கயிறுகளைக் கொண்டு கட்டாமல், சுதந்திரமாக விடுகின்றன. கோயில் மாடுகளுக்கு உணவளித்தால் நன்மை நிகழும் என்று சில வீடுகளிலும், கடைகளிலும் தொடர்ந்து உணவுகள் வைக்கப்படுகின்றன. இந்தக் கோயில்மாடுகள் அவற்றை உண்டு வாழ்கின்றன. கோவிலுக்கு வருகின்ற பக்தர்களும் தொழுவங்களில் உள்ள மாடுகளுக்கு புற்கள் மற்றும் அகத்திக்கீரையை உண்ணத் தருகின்றனர்.  

சல்லிக்கட்டிற்கு கோவில் மாடுகளை விடும் வழக்கமும், அம்மாடுகள் மரணமடைந்தால் உடலடக்கம் செய்யும் வழக்கமும் உள்ளது.  

## இவற்றையும் காண்க
- கோயில் மாடு ஓட்டம்
- ஏறுதழுவல்

## ஆதாரங்கள்
# அலவி மௌலானா


**செய்யது அகமது செய்யது அலவி மௌலானா** (*Seyed Ahmed Seyed Alavi Moulana*, 1 சனவரி 1932 - 15 சூன் 2016) என்பவர் இலங்கை முசுலிம் அரசியல்வாதியும், தொழிற்சங்கத் தலைவரும் ஆவார். இலங்கை சுதந்திரக் கட்சியின் மூத்த உறுப்பினராக இருந்த இவர் மேல் மாகாண ஆளுநராகவும், இலங்கை அமைச்சரவையில் தொழில் அமைச்சராகவும் பணியாற்றியவர்.  

## அரசியல் வாழ்க்கை
அலவி மௌலானா 1948 ஆம் ஆண்டில் தொழிற்சங்கவாதியாக அரசியலில் நுழைந்தார். 1956 இல் இலங்கை சுதந்திரக் கட்சியில் சேர்ந்தார். 1960 இல் கட்சியின் தொழிற்சங்க இயக்கத்தின் தலைவராக நியமிக்கப்பட்டார். 10 ஆண்டுகளாக கொழும்பு மாநகரசபை உறுப்பினராகப் பதவியில் இருந்தார். 1994 இல் ஊடகத்துறைத் துணை அமைச்சராக நாடாளுமன்றம் சென்ற அலவி மௌலானா பின்னர் மாகாண சபை மற்றும் உள்ளாட்சி சபைகளுக்கான அமைச்சராகவும், பின்னர் 2001 ஆம் ஆண்டில் தொழில் அமைச்சராகவும் நியமிக்கப்பட்டார். 2002 முதல் 2015 வரை மேல் மாகாண ஆளுனராகப் பதவியில் இருந்தார். இலங்கை முசுலிம் கூட்டமைப்பின் தலைவராகவும் இருந்துள்ளார். மௌலானா முன்னாள் அரசுத்தலைவர் சந்திரிக்கா குமாரதுங்கவின் முசுலிம் விவகாரங்களுக்கான ஆலோசகராகவும் பணியாற்றினார்.
# சோமவன்ச அமரசிங்க


**சோமவன்ச அமரசிங்க** (*Somawansha Amarasinghe*, 1943 - 15 சூன் 2016) இலங்கை இடதுசாரி அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் மக்கள் விடுதலை முன்னணியின் தலைவராக 1990 முதல் 2014 வரை பணியாற்றினார்.  

2015 இல் இவர் மக்கள் விடுதலை முன்னணியில் இருந்து விலகிய பின்னர் மக்களின் பணியாட்கள் கட்சி என்ற பெயரில் புதிய கட்சியை சூன் 2015 இல் தொடங்கினார்.  

## ஆரம்ப வாழ்க்கை
சோமவன்ச 1943 ஆம் ஆண்டில் களுத்துறை பயகலை என்னும் இடத்தில் ஜோன் அமரசிங்க என்பவருக்குக் கடைசி மகவாகப் பிறந்தார். களுத்துறை வித்தியாலயத்தில் கல்வி பயின்றார். நீர்ப்பாசனத் திணைக்களத்தில் பணியாற்றியவர்.  

## அரசியல் வாழ்க்கை
1969 ஆம் ஆண்டில் மக்கள் விடுதலை முன்னணி (ஜேவிபி) என்ற இடதுசாரி இயக்கத்தில் தன்னை இணைத்துக் கொண்டார். இவர் இவரது இயக்கத் தோழர்களால் "சிறி ஐயா", *ரெஜி அங்கிள்*, *ரெஜினால்ட் பாட்றிக்* எனப் பல பெயர்களில் அழைக்கப்பட்டார். ஆங்கிலத்தில் சரளமாகப் பேசக்கூடிய இவர் பல பொது ஆர்ப்பாட்டப் பேரணிகளில் கலந்து கொண்டார். மனித உரிமை, மற்றும் ஊடக வட்டாரங்களுடன் நெருங்கிய தொடர்பைப் பேணினார். சிறிமாவோ பண்டாரநாயக்கா அரசுக்கு எதிரான 1971 ஜேவிபி கிளர்ச்சியின் போது ஆயுதங்கள் வைத்திருந்ததாகக் குற்றம் சாட்டப்பட்டு கைது செய்யப்பட்டார். சிறைச்சாலையிலேயே ஜேவிபி தலைவர் ரோகண விஜயவீரவை முதன் முதலில் சந்தித்தார். விஜேவீரவின் இறுதிக் காலங்களில் அவருக்கு மிக நெருங்கிய நண்பராக சோமவன்ச விளங்கினார்.  

சோமவன்ச 1981 இல் களுத்துறை மாவட்ட அபிவிருத்தி சபைத் தேர்தலில் போட்டியிட்டு வெற்றி பெற்றார். 2014 பெப்ரவரியில் கட்சியின் தலைமைப் பொறுப்பை அனுர குமார திசாநாயக்கவிடம் ஒப்படைத்தார். 2015 ஏப்ரல் 15 இல் கட்சி மார்க்சியக் கொள்கைகளில் இருந்து தவறி விட்டதாகக் குற்றம் சுமத்தி கட்சியை விட்டு விலகினார்.  

## மறைவு
அமரசிங்க தனது 73வது அகவையில் ராஜகிரியவில் உள்ள அவரது உறவினரின் இல்லத்தில் காலமானார். இறப்பிற்கான காரணம் இதுவரை அறியப்படவில்லை.
# ஜம்மு தாவி - கான்பூர் விரைவுவண்டி

14155/14156 எண் கொண்ட ஜம்மு தாவி - கான்பூர் விரைவுவண்டியை இந்திய இரயில்வே அறிமுகப்படுத்தியுள்ளது. இந்த வண்டி ஜம்மு தாவிக்கும், கான்பூருக்கும் இடையே வாரம் இருமுறை இயக்கப்படும்.  

## புறப்பாட்டு நேரமும் வந்தடையும் நேரமும்
14155 எண் கொண்ட கான்பூர் - ஜம்மு தாவி வண்டி, ஒவ்வொரு வாரமும் செவ்வாய் அன்றும், சனிக்கிழமையிலும் கான்பூரில் இருந்து மாலை 05:15 மணிக்கு புறப்படும். அடுத்த நாள் பிற்பகல் 12:10 மணிக்கு ஜம்மு தாவியை வந்தடையும்.  

14156 எண் கொண்ட ஜம்மு தாவி - கான்பூர் வண்டி, ஒவ்வொரு புதன் மற்றும் ஞாயிறுகளில் ஜம்மு தாவியில் இருந்து மாலை 5:30 மணிக்கு புறப்பட்டு, அடுத்த நாள் பிற்பகல் 1:55 மணிக்கு கான்பூரை வந்தடையும்.  

## நிறுத்தங்கள்
- எட்டாவா
- டுண்டுலா
- அலிகர்
- குர்ஜா
- புலந்தசகர்
- ஹாப்பூர்
- மீரட் நகரம்
- முசாபர்நகர்
- சகாரன்பூர்
- அம்பாலா கண்டோன்மெண்ட்
- லுதியாணா
- ஜலந்தர் கண்டோன்மெண்ட்
- பட்டான்கோட் கண்டோன்மெண்ட்